नारायणपुर, 4 नवंबर 2019। नारायणपुर से इस वक्त सबसे बड़ी खबर आ रही हैं जहां 6 जवानों की मौत हो गई है। आईटीबीपी के जवानों के बीच आपस में फायरिंग में 6 जवानों की मौत की खबर हैं। बीच बचाव करने आए जवान भी घायल बताए जा रहे हैं। तीन की हालत गंभीर बताई जा रही है। उनका इलाज किया जा रहा है। मामला कडेनार इलाके का बताया जा रहा है। बस्तर आईजी ने मामले की पुष्टि की है।
घटना सुबह साढ़े 9 बजे की घटना है, जिसमें एक जवान ने एके 47 से अंधाधुंध फायरिंग शुरू कर दी। जिसमें कई जवान की मौत हो गयी, जानकारी के मुताबिक फायरिंग की शुरुआत करने वाले जवान ने बाद में खुद को भी गोली मार ली। इधर घटना की सूचना के बाद पुलिस पार्टी को मौके पर रवाना हो गयी। इधर जवानों को लाने के लिए हेलीकाप्टर को भी रवाना किया गया है।